**Članak 52**

**Tumačenje broj 40/23 od 8. prosinca 2023.g.**

Odredbom članka 52. stavka 1. propisano je da: Prigodom odlaska u mirovinu, radniku koji ispunjava uvjete za ostvarivanje prava na starosnu ili prijevremenu starosnu mirovinu, prema odredbama Zakona o mirovinskom osiguranju, može se dokupiti dio mirovine koji bi bio ostvaren da je navršena određena starosna dob i/ili ostvaren određeni mirovinski staž.

Citiranom odredbom predmetno je uređeno isključivo kao mogućnost (ali uz kumulativno ispunjenje/zadovoljenje propisanih uvjeta prema posebnim propisima, kako na strani poslodavca, tako i na strani radnika), a ne kao pravo (naime dokup mirovine predstavlja oblik zbrinjavanja radnika s ciljem da im se doživotno poboljša materijalni položaj u mirovini). Na tragu navedenog, za provedbu predmetnog nisu ispunjeni kumulativni uvjeti.